CELEX: 62020TN0308
Language: sk
Date: 2020-05-18 00:00:00
Title: Vec T-308/20: Žaloba podaná 18. mája 2020 – PL/Komisia

10.8.2020   
            
            
               SK
            
            
               Úradný vestník Európskej únie
            
            
               C 262/30
            
         
      Žaloba podaná 18. mája 2020 – PL/Komisia
      (Vec T-308/20)
      (2020/C 262/41)
      Jazyk konania: francúzština
      
         Účastníci konania
      
      
         Žalobca: PL (v zastúpení: J. Van Rossum a J.-N. Louis, advokáti)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Komisie z 25. júna 2019 preradiť žalobcu „v záujme služby“ z generálneho riaditeľstva pre rozvoj a spoluprácu – EuropeAid, riaditeľstva pre susedskú politiku, oddelenia „Financie, zmluvy, audit“ (DEVCO.F5.DEL.West Bank and Gaza Strip.006) vo východnom Jeruzaleme na generálne riaditeľstvo pre mobilitu a dopravu, riaditeľstva pre spoločné zdroje MOVE.ENER (MOVE.SRD) v Bruseli so spätným účinkom od 1. januára 2013,
               
            
                  —
               
               
                  uložil Komisii povinnosť znášať trovy konania.
               
            
         Dôvody a hlavné tvrdenia
      
      Na podporu svojej žaloby, žalobca uvádza dva žalobné dôvody.
      
                  1.
               
               
                  Prvý žalobný dôvod je založený na porušení článku 266 ZFEÚ, keďže napadnuté rozhodnutie nie je v súlade s výrokom rozsudku Súdu pre verejnú službu z 15. apríla 2015 (F-96/13, EU:F:2015:29) a výrokom rozsudku Všeobecného súdu z 13. decembra 2018 (T-689/16, neuverejnený, EU:T:2018:925), pokiaľ ide o ich odôvodnenia, ktoré predstavujú ich nevyhnutný podklad, keďže sú nenahraditeľné na určenie presného zmyslu rozhodnutej veci.
               
            
                  2.
               
               
                  Druhý žalobný dôvod je založený porušení článkov 2 a 22a Služobného poriadku úradníkov Európskej únie, keďže napadnuté rozhodnutie bolo prijaté nepríslušným orgánom a v rozpore s povinnosťami odôvodnenia a lojálnej spolupráce.